42. gate

42. gate (originaltittel 42nd Street) er en amerikansk filmmusikal fra . Filmen er regissert av Lloyd Bacon med Warner Baxter, Bebe Daniels, George Brent, Ruby Keeler, Dick Powell og Ginger Rogers i hovedrollene. Sangene ble komponert og skrevet av Harry Warren og Al Dubin. Manuset til Rian James, James Seymour og Whitney Bolton var basert på Bradford Ropes' roman 42nd Street.

Musikalen ble en kinosuksess og kritikerfavoritt, og den ble samme år nominert til Oscar for beste film. Den ble innlemmet i National Film Registry i 1998, et utvalg av filmer til bevaring i det amerikanske nasjonalbiblioteket Library of Congress. En av replikkene i filmen, «Sawyer, you're going out a youngster, but you've got to come back a star!», ble kåret til det 87. beste filmsitatet av det amerikanske filminstituttet. Den er også med på listen over de beste filmmusikalene fra USA.

Handling 
Den kjente Broadway-regissøren Julian Marsh ansettes for å sette opp en ny musikal til produsentene Jones og Barry. Den blir finansiert av Abner Dillon for at hans kjæreste, sangeren Dorothy Brock skal bli berømt. Marsh, som er alvorlig syk, presser ensemblet sitt med lange arbeidsdager for å gjøre oppsetningen så bra som mulig. Når Brock en dag brekker ankelen, må en annen jente steppe inn.

Medvirkende 
 Warner Baxter som Julian Marsh
 Bebe Daniels som Dorothy Brock
 George Brent som Pat Denning
 Ruby Keeler som Peggy Sawyer
 Guy Kibbee som Abner Dillon
 Una Merkel som Lorraine Fleming
 Ginger Rogers som Ann Lowell
 Ned Sparks som Barry
 Dick Powell som Billy Lawler
 Allen Jenkins som Mac Elroy
 Edward J. Nugent som Terry
 Harry Akst som Jerry
 Robert McWade som Jones
 George E. Stone som Andy Lee

Referanser

Eksterne lenker 
 

Filmer fra 1933
Filmmusikaler fra USA
Sort-hvitt-filmer
Engelskspråklige filmer
Romantiske filmer fra USA
Filmer basert på bøker
Filmer lagt til New York
Filmer bevart i USAs nasjonale filmregister